Zilupe

Zilupe () (latgali Sīnuoja) on linn Lätis Latgales Ludza piirkonnas. Zilupe on Läti kõige idapoolsem linn. Linn asub Venemaa piirist kahe kilomeetri kaugusel, merepinnast 120 meetri kõrgusel.

Linna ajalooline saksakeelne nimi oli Rosenau, venekeelne Розеново, poola keeles oli linna nimi aga Rezenmujża.http://dir.icm.edu.pl/pl/Slownik_geograficzny/Tom_IX/632

2021. aasta alguses oli Zilupe elanikest venelasi 55,4%, lätlasi 27,1%, valgevenelasi 9,5%, poolakaid 2,6% ja ukrainlasi 1,7%.Voices from Zilupe, close to the Russian border Public broadcasting of Latvia, 4. märts 2022

 Ajalugu 

Algselt kuulus piirkond Mannteuffelitele, aastast 1729 aga Wereszcyńskitele. Aastal 1882 põles asula maha ja jäi inimtühjaks.

Zilupe tekkis taas aastal 1900, mil Moskva–Ventspilsi raudtee äärde Rosenite maale tekkis Rozenovskaja raudteejaam, mille juurde asusid elama raudteetöölised ja kaupmehed. Aastaks 1908 olid asulas juba postkontor ja politseipristav, seal tegutses kool.

Läti Vabadussõjas vabastasid Läti väed linna 26. jaanuaril 1920. Pärast sõda muutus sealne raudteejaam piiripunktiks, mida Venemaa kasutas oma kaupade (põhiliselt väärismetallide) eksportimiseks. Linn aastast 1931. 2009. aastani asus Ludza rajoonis. Aastatel 2002–2021 oli linn Zilupe piirkonna keskus.

 Kaitstavad objektid 

Muinsusmälestistest on linnas kohaliku kaitse all Zilupe muinaskalmed ja Saveļinki katoliku kalmistu kabel koos sealse altari ning külgaltaritega.Valsts kultūras pieminekļu aizsardzības inspekcija, vaadatud 1.03 2021

 Viited 

 Välislingid 

Kategooria:Läti linnad
Kategooria:Ludza piirkond